text: Quant li vallés l'ot salué 
   PageV02P200
   Lors li a mot à mot conté 
   Conment fourni ot son message. 
   À très avisé et très sage 
   Le tint Cléomadès forment, 
   Quant il a entendu conment 
   II ot esploitié et erré. 
   Et lors l'a li vallés mené 
   À une part, et li conta 
   Que morte estoit, moult grant pieça, 
   La fenme le bon roi Carmant, 
   Dont ou pays sont moult dolant. 
   "Mais de ce k'avez retrouvée 
   Clarmondine, est si repueplée 
   La terre de joie en tous lieus, 
   Que, aussi me vueille aidier Dieus. 
   Que pas recorder me saroie 
   La centime part de la joie 
   Qu'il ont de ce k'avoir devez 
   Clarmondine, oil tant a biautez, 
   Cil de la terre au roi Carmant, 
   Viel et joene, petit et grant. 
   Sachiez li rois Carmans venra 
   Au plus tost qu'il onques porra. 
   Par tout son pays envéoit 
   Li rois Carmans, et si mandoit 
   Gens à tous lez ; car noblement 
   Vorra venir prochainement. 
   Le jour que de là me parti 
   Folio60v
   Fu mandés Durbans, ce vous di, 
   Et Sartans, pour voir, ses conpains, 
   ce soiez vous tous certains. 
   Tant vous os bien dire pour voir, 
   Moult vous desirent à vëoir 
   rois et cil de son pays. 
   En la terre avez moult d'amis. 
   Pour vous ai esté honnorés 
   PageV02P201
   Et conjoïs de tous costés."
  